Covid-19-statistieke: Meer as 4 miljoen toetse in SA gedoen‘n Persoon word getoets vir Covid-19. (AP Photo/Brian Inganga) Altesaam 657 627 mense in Suid-Afrika het nou reeds Covid-19 opgedoen. Dít dui op ŉ toename van 2 055 nuwe gevalle in die afgelope siklus van 24 uur. Dr. Zweli Mkhize, minister van gesondheid, het Vrydagaand in sy gebruiklike verklaring gesê nog 85 pasiënte het intussen weens Covid-19 gesterf. Dié sterftes is onderskeidelik in Gauteng (62), die Oos-Kaap (5), KwaZulu-Natal (9), die Wes-Kaap (7) en die Noord-Kaap (2) aangemeld. Dít bring die land se dodetal op 15 857 te staan. Volgens Mkhize het 586 844 pasiënte in Suid-Afrika egter reeds van die koronavirus herstel, met ŉ herstelkoers van 89,2%. Nog 20 057 toetse is intussen uitgevoer. Die land het nou meer as 4 miljoen (4 003 590) toetse sedert die uitbreek van die virus gedoen. Die meeste van die toetse (57%) is in die privaat sektor uitgevoer. Sterftes en mense wat herstel het: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.